b'\n_START_ARTICLE_\nViking 2\n_START_SECTION_\nMisija\n_START_PARAGRAPH_\nErdv\xc4\x97laivis buvo paleistas 1975 m. rugs\xc4\x97jo 9 d. Titan III raketa. Po 333 dien\xc5\xb3 kelion\xc4\x97s \xc4\xaf Mars\xc4\x85, Viking 2 prad\xc4\x97jo si\xc5\xb3sti Marso nuotraukas. 1976 m. rugpj\xc5\xab\xc4\x8dio 7 d. Viking 2 \xc4\xaf\xc4\x97jo \xc4\xaf numatyt\xc4\x85 orbit\xc4\x85 apie Mars\xc4\x85. Nusileidimo aparatui nuleisti, vieta buvo renkama naudojantis Viking 1 nuotraukomis. Nusileidimo aparatas nuo pagrindinio modulio atsiskyr\xc4\x97 1976 m. rugs\xc4\x97jo 3 d. ir ant Marso nusileido tos pa\xc4\x8dios dienos vakare\xc2\xa0\xe2\x80\x93 22:37:50 UT.\n_START_SECTION_\nDirbtinis palydovas\n_START_PARAGRAPH_\nKaip ir Viking 1, Viking 2 1976 m. lapkri\xc4\x8dio 8 d. teko trumpam nutraukti savo misij\xc4\x85 d\xc4\x97l Saul\xc4\x97s konjukcijos. Misija prat\xc4\x99sta 1976 m. gruod\xc5\xbeio 14 d. Viena pagrindini\xc5\xb3 misijos dali\xc5\xb3 buvo prisiartinimas prie Deimo, 1977 m. spal\xc4\xaf. Dirbtinis palydovas buvo i\xc5\xa1jungtas 1978 m. liepos 25 d., jam atsiuntus 16 000 Marso nuotrauk\xc5\xb3 ir apie \xc5\xa1i\xc4\x85 planet\xc4\x85 apskriejus 706 kartus.\n_START_SECTION_\nNusileidimo aparatas\n_START_PARAGRAPH_\nNusileidimo aparatas nuo pagrindinio modulio atsiskyr\xc4\x97 1976 m. rugs\xc4\x97jo 3 d. 19:39:59 UT. Po atsiskyrimo erdv\xc4\x97laivis skriejo 4 km/s grei\xc4\x8diu. Po keli\xc5\xb3 sekund\xc5\xbei\xc5\xb3 raketos prad\xc4\x97jo aparato i\xc5\xa1vedim\xc4\x85 i\xc5\xa1 orbitos. Po keli\xc5\xb3 valand\xc5\xb3, likus 300\xc2\xa0km iki Marso pavir\xc5\xa1iaus, nusileidimo aparatas buvo paruo\xc5\xa1tas nusileidimui. Viking 2 nusileidimo aparatas s\xc4\x97kmingai nusileido ant Marso pavir\xc5\xa1iaus._NEWLINE_Viking 2 nusileidimo aparatas nusileido apie 200\xc2\xa0km \xc4\xaf vakarus nuo Mie kraterio. Kameros, vos tik nusileidus, prad\xc4\x97jo darb\xc4\x85._NEWLINE_Viking 2 nusileidimo aparatas tarnavo 1281 Marso dienas ir buvo i\xc5\xa1jungtas 1980 m. baland\xc5\xbeio 11 d., kai i\xc5\xa1sikrov\xc4\x97 jo akumuliatoriai.'